Pasport

Pasport (originaltittel: Паспорт) er en film fra 1990, regissert av Georgij Danelija.

Handlingsreferat 
Halv-brødrene Yasha og Merab Papashvili bor i Tbilisi. Yasha er musiker, og Merab arbeider som drosje-sjåfør. I 1987 bestemmer Yasha (som er halvt jøde, fra sin mors side) å repatriere til Israel sammen med familien sin. Merab, som er ganske fornøyd med sin egen livsstil som en uforsiktig playboy og ikke tenker på emigrasjon, reiser sammen med dem til Moskva og deretter til Sjeremetjevo internasjonale lufthavn. Brødrene ønsker å drikke champagne sammen, for aller siste gang. Den lettsinnede Merab er ikke klar over de mulige konsekvensene, og tar med seg brorens reise-dokumenter for å krysse grensekontrollen på flyplassen, og utgir seg for å være ham. Han kjøper champagne i taxfree-sonen, men innser så at han ikke kan komme seg tilbake like enkelt.

Merab løper deretter febrilsk rundt på flyplassen, og ender på grunn av en rekke misforståelser opp med å bli eskortert for å gå om bord på et fly (egentlig ment for Yasha) som umiddelbart tar av fra flyplassen. Mens han er om bord, blir Merab snart venn med den sjarmerende eventyreren Borya, som er kledd som en stereotypisk russisk bonde og bærer med seg en balalaika. Flyet lander snart i Wien (fordi det ikke fantes noen direkte-fly mellom Moskva og Tel Aviv) men så snart de forlater flyplassen, ødelegger Borya sin balalaika for å avsløre en en hel haug amerikanske dollar gjemt inni den (selv om amerikanske dollar på den tiden var ulovlig å eie eller tjene i Sovjetunionen)

Borya kjøper seg straks et stilig antrekk ved nærmeste supermarked, og tilbyr Merab en jobb. Når sistnevnte nekter, betaler Borya en drosje-tur for ham - til den sovjetiske ambassaden, før Borya reiser videre på egen hånd. Merab prøver uten hell å få hjelp fra ambassaden, men får beskjed om at ambassadøren har fri frem til mandag, og selv da kan ikke situasjonen hans løses raskt. Når Merab forsøker å presse på for å få ytterligere hjelp, blir han umiddelbart pågrepet av det østerrikske politiet, tatt et fotografi av, og deretter overlevert til Jewish Agency for Israel. Der møter han igjen Borya, som allerede hadde klart å miste alle pengene sine, ved et kasino. Begge to bestemmer seg for å la Jewish Agency for Israel fly dem videre til Israel.

Vel fremme i Israel later Merab igjen for å være Yasha, for å lettere komme seg gjennom immigrasjonen. Hans nye plan er å låne litt penger fra de lokale slektningene, for deretter å returnere til Sovjetunionen (på turist-visum) og bytte plass med den virkelige Yasha. Han blir tatt imot av onkel Izya, og hans kone. Etter å ha hørt på den usannsynlige historien hans, tror Izya at Megrab egentlig er en KGB-spion og kaster ham ut av hjemmet deres. Etter å ha tilbrakt en natt i en forlatt båt på stranden, besøker Merab det lokale markedet og møter en tilfeldig bekjent opprinnelig fra Tbilisi (en tidligere politimann) som tar ham med til en overdådig fest med en annen bekjent av begge: den velstående og innflytelsesrike Tengiz.

Til å begynne med virker Tengiz sympatisk ovenfor hans situasjon. Men Izya, som tilfeldigvis også befant seg blant gjestene, fordømmer Merab som en KGB-agent. Merab blir slått ned, og kastet ut fra festen. Etter å ha tilbrakt en natt til på stranden, forsøker Merab å kontakte en sovjetisk ambassade. Men de nekter å tro på historiene hans. De mistenkter ham for å være en hemmelig agent eller provokatør av noe slag. Merab blir oppsøkt av en amerikansk journalist ved navn Jane, og han betror henne historien sin. Hun introduserer ham for Semyon, en militærveteran fra andre verdenskrig, som nå ser ut til å være involvert i en lyssky virksomhet. Han foreslår en plan for å snike Merab i all hemmelighet over grensene tilbake til Sovjetunionen.

Underveis både drikker de, og synger russiske sanger. Men Semyon blir mer og mer paranoid, og invalidiserer flere uskyldige tilskuere som virker mistenkelige på ham. Lastebilen deres blir stoppet av politiet, når Merab kjører bilen. Semyon later som om han sover, og påstår at han ikke kjenner Merab i det hele tatt. Merab forsøker å løpe sin vei, men blir skutt i beinet og arrestert. Like etterpå blir Merab reddet ut av fengsel av Tengiz. Han møter igjen Semyon som nå oppfører seg dyster og sørgmodig. Han gir Merab gifteringen sin, og ber ham om å legge igjen ringen på hans kones grav i hjemlandet deres. Men kort tid senere blir Merab oppdaget av en grense-patrulje fra Jordan. Han blir pågrepet, og fengslet som en potensiell israelsk spion.

Skuespillere 
 Gérard Darmon som Merab Papashvili / Yasha Papashvili
 Natalya Gundareva som Inga, Yashas kone
 Oleg Yankovsky som Borya Chizh, eventyrer
 Armen Dzhigarkhanyan som Semyon Klyayn
 Yevgeny Leonov som ansatt ved konsulat i Vienna
 Leonid Yarmolnik som Dod, Boryas israelske venn
 Igor Kvasha som Rabbiner ved en synagoge i Moskva
 Mamuka Kikaleishvili som Moshe Sepiashvili. Tidligere politimann fra Tbilisi

Referanser

Eksterne lenker 

Sovjetiske filmer
Filmer fra 1990